als_Latn dik_Latn sag_Latn
Sallatë me pulë dhe mollë
Molla përveç që është e shijshme dhe me përbërës vitaminoz ajo mund të krijojë shije të re me pulë. Shijoje edhe ti.
Politiko
E Shtunë, 28 Qershor 2014 | 17:00
0 Komente.
Përbërësit:
400 gr fileto pule
2 kokrra vezë
2 lugë gjelle miell
3 lugë gjelle peksimadhe
1 kokërr mollë
1 filxhan rrush i thatë
1 tufë sallatë
Vaj për skuqje
Për salcën:
3 lugë gjelle kos
1 lugë gjelle majonezë
Uthull vere
Majdanoz
Kripë
Piper i zi
Në tre pjata të veçanta vendosim miell, vezën dhe peksimadhen. Në të tria pjatat hedhim shumë pak kripë. Vendosim në zjarr një tigan me vaj për skuqje dhe kalojmë filetot e pulës fillimisht në miell, pastaj në vezën e rrahur dhe në fund tek pjata me peksimadhe. I skuqim filetot e pulës nga të dyja anët derisa të marrin një ngjyrë të artë.
Ndërkohë që filetot e pulës i lëmë të ftohen përgatisim salcën. Në një tas të thellë vendosim kosin, majonezën, 2 lugë uthull vere, majdanoz të grirë hollë, kripe dhe piper. Të gjithë këta përbërës i trazojmë me rrahësen e vezëve duke formuar një salcë kremoze.
Në një sallatiere vendosim gjethet e sallatës, shtojmë në të rrushin e thatë, mollën të prerë në feta si dhe fileton e pulës të prerë në shirita dhe në fund shtojmë salcën e përgatitur.
als_Latn als_Latn slv_Latn als_Latn als_Latn als_Latn smo_Latn mos_Latn nob_Latn als_Latn als_Latn als_Latn hau_Latn als_Latn als_Latn mos_Latn srd_Latn nno_Latn hun_Latn pag_Latn als_Latn als_Latn als_Latn als_Latn